შავი ვოლტა
შავი ვოლტა (ინგლ. Black Volta, ფრანგ. Volta Noire) — მდინარე დასავლეთ აფრიკაში. მიედინება ბურკინა-ფასოში, კოტ-დ’ივუარში და განაში. მისი სიგრძე 1352 კმ-ია, ხოლო აუზი მოიცავს 147 000 კმ² ფართობს. მდინარის სათავე მდებარეობს ბურკინა-ფასოში, სოფელ ბანზოსთან მდინარეების პლანდის და დიენკოას შეერთების ადგილზე, შემდეგ ქმნის სახელმწიფო საზღვარს ბურკინა-ფასოსა და განას შორის, ხოლო შემდეგ კოტ-დ’ივუარსა და განას შორის. საბოლოოდ იგი განაში უერთდება მდინარე თეთრ ვოლტას, რითაც იქმნება მდინარე ვოლტა. სანაოსნოდ უვარგისია.